[{"text_idx": "#000000", "text": "Esti volontulo ankau\u0306 estas profesio. Kaj kiel c\u0302iu profesio, volontulado postulas specialan trejnadon kaj scion. Sed kie oni povas ricevi ilin? La Eu\u0306ropa Volontula Servo donas tiun c\u0302i eblon. En la periodo de la 31-a de januaro g\u0302is la 3-a de februaro mi, kiel volontulino de E@I, partoprenis tian arang\u0302on en Altaj Tatroj. Monta aero kaj bonvena etoso kontribuis al la asimilado de la inform-materialo. En luda maniero, ni levis gravajn demandojn kaj trovis elegantajn respondojn. Niaj instruistoj estas veraj profesiuloj, kiuj helpis lau\u0306 la vojo de lernado. C\u0302iu partoprenanto ricevis la s\u0302ancon trovi, taksi kaj korekti propran projekton kadre de volontula servo per opinioj de aliaj homoj. La trejnado okazis en la angla kaj por mi tio estis bonega eblo por praktiki la lingvon. Multaj partoprenantoj ankau\u0306 interesig\u0302is pri Esperanto, kaj mi tre g\u0302ojis kontentigi ilian scivolemon. Mi parolis pri propraj atingoj post renkontig\u0302o kun Esperanto, pri la ebloj de c\u0302i tiu lingvo, pri diversaj utilaj interret-pag\u0302oj kreitaj de esperantistoj. Mi sentis sinceran intereson de homoj kaj kelkaj certigis min, ke ili volas lerni Esperanton."}, {"text_idx": "#000001", "text": "Dimanc\u0302e niaj instruistoj donis al ni veran donacon. Ni vizitis monton en Altaj Tatroj! Ni komencis nian piedmars\u0302adon de stacidomo nomata Siberio. Kaj mi, kiel vera log\u0302anto de Siberio, estis felic\u0302a esti en tia loko. Vivante en okcidenta Slovakio dum pli ol kvin monatoj, mi sopiris neg\u0302on kaj nun estis felic\u0302a dronigi la s\u0302uojn en mola tapis\u0302o da neg\u0302o; montoj ne mankis plu kaj mi salutis c\u0302iujn survoje."}, {"text_idx": "#000003", "text": "Alig\u0302u ankau\u0306 vi al volontula movado!"}]